**แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร**

**นิโลบล นาบุญพัฒนา**

**สาขาวิชาการบริหารการศึกษา คณะครุศาสตร์ มหาวิทยาลัยราชภัฏบ้านสมเด็จเจ้าพระยา**

E-mail: ormjustsmile@gmail.com

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาสภาพปัจจุบันและสภาพที่พึงประสงค์ของการบริหารงานวิชาการ ของโรงเรียนคงโครัดอุทิศ สำนักงานเขตบางบอน กรุงเทพมหานคร และ 2) ศึกษาแนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ประชากรที่ใช้ในการวิจัย ประกอบด้วย 2 กลุ่ม คือ (1) ผู้บริหารสถานศึกษา หัวหน้างานวิชาการ/หัวหน้ากลุ่มสาระการเรียนรู้ จำนวน 5 คน และ (2) ครูผู้สอน จำนวน 38 คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ และแบบสัมภาษณ์กึ่งโครงสร้าง มีค่าความเชื่อมั่นของแบบสอบถามทั้งฉบับเท่ากับ 0.89 การวิเคราะห์ข้อมูลด้วยร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์ข้อมูลเชิงเนื้อหา

ผลการวิจัย พบว่า 1) สภาพปัจจุบันแนวทางการบริหารงานวิชาการโดยภาพรวม 6 ด้าน อยู่ในระดับมาก เมื่อพิจารณาเป็นรายด้าน พบว่า ด้านการพัฒนาหลักสูตร มีค่าเฉลี่ยสูงสุด (µ= 4.38) รองลงมา คือ ด้านการจัดการเรียนการสอน (µ= 4.32) และด้านการวัดผลและประเมินผล (µ= 4.25) มีค่าเฉลี่ยต่ำสุด และสภาพที่พึงประสงค์ โดยรวมอยู่ในระดับมากที่สุด เมื่อพิจารณาเป็นรายด้าน พบว่า ด้านการจัดการเรียนการสอน มีค่าเฉลี่ยสูงสุด (µ= 4.69) รองลงมา คือ ด้านการวัดผลและประเมินผล (µ= 4.67) และด้านการพัฒนาหลักสูตร (µ= 4.61) มีค่าเฉลี่ยต่ำสุด และ 2) แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร รวมทั้งสิ้น 23 แนวทาง สรุปได้ดังนี้ ด้านการพัฒนาหลักสูตร ได้แก่ จัดประชุมชี้แจง อบรมครู จัดทำแผนพัฒนา ทบทวนและบริหารหลักสูตร ด้านการจัดการเรียนการสอน ได้แก่ กำหนดนโยบาย จัดทรัพยากรเพื่อสนับสนุนครูผู้สอน อบรมครูและจัดทีมงานคอยดูแลช่วยเหลือครูที่ใช้เทคโนโลยีไม่คล่อง ด้านการพัฒนาและส่งเสริมให้มีแหล่งเรียนรู้ ได้แก่ จัดตั้งคณะกรรมการ ทำแผนพัฒนา และกำกับ ติดตามประเมินผล ด้านนิเทศการศึกษา ได้แก่ ศึกษาสภาพปัจจุบัน ดำเนินการนิเทศภายในสถานศึกษา ร่วมกันวางแผนการนิเทศ และร่วมกันวางแผนการนิเทศ ด้านการวัดผลและประเมินผลการเรียน ได้แก่ จัดทำเครื่องมือ วัดผลและประเมินผลตามสภาพจริง กำกับ ติดตามและประเมินผลการจัดการเรียนการสอนโดยเน้นผู้เรียนเป็นสำคัญ ด้านการพัฒนาและใช้สื่อเทคโนโลยีเพื่อการศึกษา ได้แก่ จัดประชุมชี้แจง จัดทำแผนการพัฒนา แต่งตั้งครูผู้รับผิดชอบ และจัดสรรงบประมาณสนับสนุน

**คำสำคัญ:** การบริหารงานวิชาการ, โรงเรียน

**Guidelines For Academic Administration Of Khongkhorad Utid School Bang Bon District Office Bangkok**

**Nilobol Nabunpattana**

**Master of Education Program in Educational Administration, Bansomdejchaopraya Rajabhat University**

E-mail: ormjustsmile@gmail.com

**ABSTRACT**

The objectives of this research were to 1) Study the current and desired conditions of Academic administration of Khongkhorad Utid School Bang Bon District Office Bangkok and 2) Study the guidelines for academic administration of Khongkhorad Utid School. Bang Bon District Office Bangkok, The population used in the research consists of 2 groups (1) educational institution administrators Academic supervisors/learning subject group leaders, 5 people, and (2) teachers, 38 people. The instrument used in the research was 5-level rating scale questionnaire and semi-structure interview. The reliability value of the entire questionnaire was 0.89. The statistics used in the data analysis were percentage, mean and standard deviation and content analysis.

The research results found that 1) the current conditions of the guidelines for academic administration, in 6 aspects were at the high level. Considering each aspect were found that the curriculum development (µ= 4.38), the highest was teaching and learning management (µ= 4.32) and measurement and evaluation (µ= 4.25) and the lowest was determination of school missions. The desirable conditions Overall at the highest level. Considering each aspect as follow: found that the teaching and learning (µ= 4.69) and measurement and evaluation (µ= 4.67). and curriculum development (µ= 4.61) and the lowest was determination of school missions.2)Guidelines for academic administration of Khongkhorad Utid School. Bang Bon District Office Bangkok total of 23 guidelines.It can be summarized as follows: Curriculum development includes organizing clarification meetings, training teachers, and creating development plans. Review and administer the curriculum In terms of teaching and learning management, it includes setting policies and arranging resources to support teachers. Train teachers and set up a team to help teachers who are not fluent with technology.In terms of developing and promoting learning resources, it includes setting up a committee, making a development plan, and supervising, monitoring, and evaluating results. Educational supervision includes studying the current situation. Carry out supervision within educational institutions jointly plan supervision and jointly plan supervision In terms of measuring and evaluating learning outcomes, including creating tools Measure results and evaluate results according to actual conditions. Supervise, monitor and evaluate teaching and learning management with an emphasis on students. In terms of developing and using technological media for education, including holding clarification meetings Make a development plan Appoint a responsible teacher and allocate budget support**.**

**Keywords:** Academic Administration, Schools

**บทนำ**

พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 และ (ฉบับที่3) พ.ศ. 2553 กระทรวงศึกษาธิการเป็นหน่วยงานหลักในการจัดการศึกษาในภาคการจัดการศึกษา จึงได้จัดทำแผนพัฒนาการศึกษาของกระทรวงศึกษาธิการ ฉบับที่ 13 (พ.ศ. 2566-2570) โดยกำหนดวิสัยทัศน์ คือ “ผู้เรียนมีความรู้ และสมรรถนะที่จำเป็น มีความสุข และมีเป้าหมาย ได้รับการพัฒนาอย่างมีคุณภาพ เพื่อพัฒนาตนเองได้เต็มศักยภาพ” และมีเป้าหมายหลัก

การบริหารงานวิชาการถือว่าเป็นหัวใจของการบริหารการศึกษา เพราะจุดมุ่งหมายของสถานศึกษาก็คือ การจัดการศึกษาให้มีคุณภาพซึ่งขึ้นอยู่กับงานวิชาการทั้งสิ้น งานวิชาการเป็นกิจกรรมการจัดการเกี่ยวกับงานด้านหลักสูตร การนำหลักสูตรไปใช้ แบบเรียน งานการเรียนการสอนงานสื่อการเรียนการสอน งานวัดผลและประเมินผล งานห้องสมุด งานนิเทศการศึกษา งานวางแผนการศึกษาและงานประชุมอบรมทางวิชาการ เพื่อส่งเสริมให้ผู้เรียนบรรลุจุดหมายของการจัดการศึกษาที่กำหนดไว้อย่างมีประสิทธิภาพสูง

โรงเรียนคงโครัดอุทิศ สำนักงานเขตบางบอน สังกัดกรุงเทพมหานคร มีจำนวนนักเรียนทั้งสิ้น 825 คน จำนวนครูผู้สอนทั้งสิ้น 38 คน มีการส่งเสริมการศึกษาตั้งแต่ระดับชั้นอนุบาลจนถึงระดับชั้นประถมศึกษาปีที่ 6 ดำเนินการจัดการศึกษาภายใต้การกำกับดูแลของสำนักงานเขตบางบอนกรุงเทพมหานคร จากรายงานผลการประเมินตนเองของสถานศึกษา (Self – Assessment Report : SAR) ระดับการศึกษาขั้นพื้นฐาน มาตรฐานที่ 2 กระบวนการบริหารและการจัดการ ปีการศึกษา 2565 พบว่า ผลการประเมินในภาพรวมโรงเรียนได้ระดับคุณภาพ ดีเลิศ สถานศึกษามีการดำเนินการพัฒนาคุณภาพโดยยึดภารกิจหลักตามพระราชบัญญัติการศึกษาแห่งชาติ พ.ศ. 2542 จัดทำวิสัยทัศน์ที่สอดคล้องกับนโยบายการศึกษาของหน่วยงานต้นสังกัด มีการกำหนดเป้าหมายในการจัดการศึกษา มีพันธกิจและยุทธศาสตร์รองรับการขับเคลื่อนครอบคลุม แต่ในด้านการบริหารงานวิชาการของโรงเรียน พบปัญหาในการดำเนินงานค่อนข้างมาก ทั้งทางด้านการพัฒนาหลักสูตรสถานศึกษา การพัฒนากระบวนการเรียนรู้ การวัด ประเมินผลการศึกษา การประกันคุณภาพภายใน การนิเทศการศึกษา การพัฒนาใช้สื่อและเทคโนโลยีเพื่อการศึกษา และการพัฒนาและส่งเสริมให้มีแหล่งเรียนรู้ ปัญหาเหล่านี้ล้วนส่งผลต่อคุณภาพทางการศึกษาของนักเรียนทั้งสิ้น ผู้บริหารสถานศึกษาควรกำหนดแบบแผน วิธีการ และขั้นตอนต่าง ๆ ในการปฏิบัติงานอย่างเป็นระบบ เลือกวิธีการที่เหมาะสม และมีประสิทธิภาพ เพื่อให้งานบรรลุจุดมุ่งหมายที่วางไว้

จากสภาพความเป็นมา ความสำคัญ ดังกล่าวมาข้างต้น ผู้วิจัยจึงสนใจศึกษาแนวทาง การบริหารงานวิชาการของโรงเรียนคงโครัดอุทิศ สังกัดสำนักงานเขตบางบอน กรุงเทพมหานคร เพื่อศึกษาสภาพปัจจุบัน สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร และเพื่อศึกษาแนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร เพื่อใช้ข้อมูลเป็นแนวทางในการปรับปรุง แก้ไข และพัฒนาการบริหารสถานศึกษาให้มีประสิทธิภาพและประสิทธิผลต่อไป

**วัตถุประสงค์การวิจัย**

1. เพื่อศึกษาสภาพปัจจุบัน สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร

2. เพื่อศึกษาแนวทางการบริหารงานวิชาการของโรงเรียนคงโครัดอุทิศ สำนักงาน เขตบางบอน กรุงเทพมหานคร

**วิธีดำเนินการวิจัย**

**1. ประชากรและกลุ่มตัวอย่าง**

ประชากรที่ใช้ในการวิจัย ประกอบด้วย 2 กลุ่ม คือ (1) ผู้บริหารสถานศึกษา หัวหน้างานวิชาการ/หัวหน้ากลุ่มสาระการเรียนรู้ จำนวน 5 คน โดยผู้วิจัยได้พิจารณาคัดเลือก ดังนี้ 1) เป็นผู้บริหารสถานศึกษาโรงเรียนคงโครัดอุทิศ สำนักงานเขตบางบอน กรุงเทพมหานคร 2) มีวุฒิการศึกษา ระดับปริญญาโท สาขาการบริหารการศึกษา 3) มีประสบการณ์ทางด้านการบริหาร/การทำงาน ตั้งแต่ 5 ปีขึ้นไป และ (2) ครูผู้สอน จำนวน 38 คน

**2. เครื่องมือที่ใช้ในการวิจัย**

เครื่องมือที่ใช้ในการเก็บรวบรวมข้อมูลเพื่อใช้ในการวิจัยในครั้งนี้ มี 2 ประเภท ดังนี้

1. แบบสอบถามเกี่ยวกับการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร แบ่งออกเป็น 2 ตอน

ตอนที่ 1 สอบถามเกี่ยวกับสถานภาพของผู้ตอบแบบสอบถาม จำแนกตาม เพศ วุฒิการศึกษา และสถานภาพการดำรงตำแหน่ง มีลักษณะแบบสอบถามเป็นแบบเลือกตอบ

ตอนที่ 2 สอบถามเกี่ยวกับสภาพปัจจุบันและสภาพที่พึงประสงค์ของการบริหารงานวิชาการของโรงเรียน คงโครัดอุทิศ สำนักงานเขตบางบอน กรุงเทพมหานคร ด้านการพัฒนาหลักสูตร 10 ข้อ ด้านการจัดการเรียนการสอน 9 ข้อ ด้านการพัฒนาและส่งเสริมให้มีแหล่งเรียนรู้ 10 ข้อ ด้านการนิเทศการศึกษา 11 ข้อ ด้านการวัดผล ประเมินผล 10 ข้อ ด้านการพัฒนาและใช้สื่อเทคโนโลยีเพื่อการศึกษา 10 ข้อ รวม 60 ข้อ ลักษณะของแบบสอบถามเป็นแบบมาตราส่วนประมาณค่า (Rating Scale) 5 ระดับ ตามวิธีของลิเคอร์ท (Likert) โดยแต่ละระดับมีความหมาย ดังนี้

ระดับ 5 หมายถึง มีการปฏิบัติในระดับมากที่สุด

ระดับ 4 หมายถึง มีการปฏิบัติในระดับมาก

ระดับ 3 หมายถึง มีการปฏิบัติในระดับปานกลาง

ระดับ 2 หมายถึง มีการปฏิบัติในระดับน้อย

ระดับ 1 หมายถึง มีการปฏิบัติในระดับน้อยที่สุด

ขั้นตอนในการสร้างเครื่องมือ

เครื่องมือที่ใช้ในการวิจัยครั้งนี้เป็นแบบสอบถาม ผู้วิจัยได้ดำเนินการตามขั้นตอน ดังนี้

1.1 ศึกษาแนวคิดทฤษฎี เอกสาร และงานวิจัยที่มีความเกี่ยวข้อง เพื่อนำข้อมูลมาเป็นแนวทางในการกำหนดกรอบแนวคิดการวิจัย เรื่อง แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร

1.2 นำข้อมูลมาวิเคราะห์เนื้อหา เพื่อกำหนดแนวคิดการวิจัย แนวทางการบริหารงานวิชาการของโรงเรียน คงโครัดอุทิศ สำนักงานเขตบางบอน กรุงเทพมหานคร

1.3 สร้างแบบสอบถามตามกรอบแนวคิดการวิจัย 6 ด้าน ดังนี้ 1) ด้านการพัฒนาหลักสูตร 2) ด้านการจัดการเรียนการสอน 3) ด้านการพัฒนาและส่งเสริมให้มีแหล่งเรียนรู้ 4) ด้านการนิเทศการศึกษา 5) ด้านการวัดผล ประเมินผลการเรียน 6) ด้านการพัฒนาและใช้สื่อเทคโนโลยีเพื่อการศึกษา แล้วนำฉบับร่างเสนอต่ออาจารย์ที่ปรึกษาสารนิพนธ์ เพื่อพิจารณาตรวจสอบแก้ไข ปรับปรุงให้ถูกต้อง เหมาะสม ตรงตามวัตถุประสงค์ของการวิจัย

1.4 นำแบบสอบถามมาปรับปรุงแก้ไขตามข้อเสนอแนะของอาจารย์ที่ปรึกษางานวิจัย แล้วให้ผู้เชี่ยวชาญ จำนวน 3 ท่าน ตรวจสอบความถูกต้องและความเที่ยงตรงของเนื้อหาของแต่ละข้อคำถามได้ค่าดัชนีความสอดคล้อง (IOC, Index of Objective Congruence) มีค่าเท่ากับ 1.00

1.5 ทำการปรับปรุงแก้ไขแบบสอบถามตามข้อเสนอแนะของผู้เชี่ยวชาญเป็นฉบับสมบูรณ์

1.6 นำแบบสอบถามที่มีการปรับปรุงแก้ไขสมบูรณ์แล้วไปทดลองใช้กับครูโรงเรียนพรหมราษฎร์รังสรรค์ สำนักงานเขตบางบอน กรุงเทพมหานคร จำนวน 30 คน แล้วหาค่าความเชื่อมั่น (Reliability) ของแบบสอบถาม โดยวิธีหาค่า สัมประสิทธิแอลฟาของครอนบาค (Conbach’s Alpha Coefficient) ได้ความเชื่อมั่น 0.89

1.7 นำแบบสอบถามที่ผ่านการตรวจสอบคุณภาพ ด้านความเที่ยงตรงเชิงเนื้อหาและความเชื่อมั่น ไปใช้กับโรงเรียนคงโครัดอุทิศ สำนักงานเขตบางบอน กรุงเทพมหานคร จำนวน 38 คน

2. แบบสัมภาษณ์เกี่ยวกับแนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร เป็นแบบสัมภาษณ์แบบกึ่งโครงสร้าง (Semi-Structured Interview) เกี่ยวกับแนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร

**3. การเก็บรวบรวมข้อมูล**

การเก็บรวบรวมข้อมูล ในการวิจัยครั้งนี้ ผู้วิจัยนำเสนอเป็น 2 ส่วน/ระยะ ดังนี้

ส่วน/ระยะที่ 1 การเก็บรวบรวมข้อมูลโดยแบบสอบถาม ดำเนินการดังนี้

1. นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือจากผู้อำนวยการโรงเรียนคงโครัดอุทิศ สำนักงานเขตบางบอน กรุงเทพมหานคร เพื่อแจกแบบสอบถามให้แก่ ครูผู้สอนโรงเรียนคงโครัดอุทิศ สำนักงานเขตบางบอน กรุงเทพมหานคร จำนวน 38 คน เพื่อเก็บรวบรวมข้อมูล

2. ผู้วิจัยได้เก็บรวบรวมข้อมูลโดยแจกแบบสอบถามด้วยตนเองจำนวน 38 ฉบับ เก็บคืนได้ จำนวน 38 ฉบับ คิดเป็นร้อยละ 100

3. เก็บรวบรวมข้อมูลแบบสอบถามที่ให้ผู้ให้ข้อมูลตอบแบบสอบถาม แล้วนำไปวิเคราะห์ข้อมูลต่อไป

ส่วน/ระยะที่ 2 การเก็บรวบรวมข้อมูลโดยแบบสัมภาษณ์ ดำเนินการดังนี้

1. ผู้วิจัยนำหนังสือขอความร่วมมือในการเก็บรวบรวมข้อมูล จากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ถึงผู้บริหารสถานศึกษาและหัวหน้างานวิชาการ/หัวหน้ากลุ่มสาระการเรียนรู้ โรงเรียนคงโครัดอุทิศ สำนักงานเขตบางบอน กรุงเทพมหานคร ที่เป็นกลุ่มผู้ให้ข้อมูล เพื่อขออนุญาตเข้าเก็บรวบรวมข้อมูลจากการสัมภาษณ์

2. ผู้วิจัยดำเนินการสัมภาษณ์ผู้บริหารสถานศึกษา และหัวหน้างานวิชาการ/หัวหน้ากลุ่มสาระการเรียนรู้ โรงเรียน คงโครัดอุทิศ สำนักงานเขตบางบอน กรุงเทพมหานคร ที่มีประสบการณ์ทางด้านการบริหาร/การทำงาน ตั้งแต่ 5 ปีขึ้นไป

3. ผู้วิจัยนำแบบสัมภาษณ์ที่ได้มาตรวจสอบความถูกต้องสมบูรณ์ จากนั้นจึงนำแบบสัมภาษณ์ที่มีความถูกต้องครบถ้วนมาจัดเรียงข้อมูล เพื่อนำมาวิเคราะห์ข้อมูลในขั้นตอนต่อไป

**4. การวิเคราะห์ข้อมูล**

**ข้อมูลที่ได้จากการบริหารงานวิชาการของโรงเรียนคงโครัดอุทิศ สำนักงานเขตบางบอนกรุงเทพมหานคร ครั้งนี้ ผู้วิจัยนำมาวิเคราะห์โดยใช้โปรแกรมสำเร็จรูป ดังนี้**

1. วิเคราะห์สถานภาพของผู้ตอบแบบสอบถาม ประกอบด้วย เพศ วุฒิการศึกษา สถานภาพการดำรงตำแหน่ง โดยใช้ค่าความถี่ และค่าร้อยละ

2. วิเคราะห์ระดับการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ใน 6 ด้าน ดังนี้ 1) ด้านการพัฒนาหลักสูตร 2) ด้านการจัดการเรียนการสอน 3) ด้านการพัฒนาและส่งเสริมให้มีแหล่งเรียนรู้ 4) ด้านการนิเทศการศึกษา 5) ด้านการวัดผล ประเมินผล 6) ด้านการพัฒนาและใช้สื่อเทคโนโลยีเพื่อการศึกษา โดยใช้ค่าเฉลี่ย (μ) และส่วนเบี่ยงเบนมาตรฐาน (σ) มีเกณฑ์การแปลความหมายของค่าเฉลี่ย ดังนี้ (บุญชม ศรีสะอาด. 2546, น.103)

ค่าเฉลี่ย 4.50 – 5.00 หมายถึง มีการปฏิบัติในระดับมากที่สุด

ค่าเฉลี่ย 3.50 – 4.49 หมายถึง มีการปฏิบัติในระดับมาก

ค่าเฉลี่ย 2.50 – 3.49 หมายถึง มีการปฏิบัติในระดับปานกลาง

ค่าเฉลี่ย 1.50 – 2.49 หมายถึง มีการปฏิบัติในระดับน้อย

ค่าเฉลี่ย 1.00 – 1.49 หมายถึง มีการปฏิบัติในระดับน้อยที่สุด

3. วิเคราะห์แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร จากแบบสัมภาษณ์ ด้วยการวิเคราะห์เนื้อหา (content analysis)

**ผลการวิจัย**

ผลการวิจัยเรื่อง “แนวทางการบริหารงานวิชาการ ของโรงเรียนคงโครัดอุทิศ สำนักงานเขตบางบอน กรุงเทพมหานคร”ผู้วิจัยไดสรุปผลการศึกษาไวดังนี้

1. ผลการศึกษาสภาพปัจจุบัน สภาพที่พึงประสงค์ของการบริหารงานวิชาการ ของโรงเรียนคงโครัดอุทิศ สำนักงานเขตบางบอน กรุงเทพมหานคร นำเสนอในรูปของค่าเฉลี่ยและส่วนเบี่ยงเบนมาตรฐาน 2 ดังตารางที่ 1

ตารางที่ 1 **ผลการศึกษาสภาพปัจจุบัน สภาพที่พึงประสงค์ของการบริหารงานวิชาการ** ของโรงเรียนคงโครัดอุทิศ สำนักงาน

เขตบางบอน กรุงเทพมหานคร **โดยรวม 6 ด้าน**

**(**N = 38**)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| การบริหารงานวิชาการ | | สภาพปัจจุบัน | | | | สภาพที่พึงประสงค์ | | | |
| μ | σ | ระดับ | ลำดับ | μ | σ | ระดับ | ลำดับ |
| 1 | ด้านการพัฒนาหลักสูตร | 4.38 | 0.62 | มาก | 1 | 4.61 | 0.49 | มากที่สุด | 6 |
| 2 | ด้านการจัดการเรียน  การสอน | 4.32 | 0.70 | มาก | 2 | 4.69 | 0.48 | มากที่สุด | 1 |
| 3 | ด้านการพัฒนาและส่งเสริมให้มีแหล่งเรียนรู้ | 4.28 | 0.70 | มาก | 4 | 4.66 | 0.49 | มากที่สุด | 3 |
| 4 | ด้านการนิเทศการศึกษา | 4.27 | 0.69 | มาก | 5 | 4.62 | 0.54 | มากที่สุด | 5 |
| 5 | ด้านการวัดผลและประเมินผล | 4.25 | 0.66 | มาก | 6 | 4.67 | 0.47 | มากที่สุด | 2 |
| 6 | ด้านการพัฒนาและใช้สื่อเทคโนโลยีเพื่อการศึกษา | 4.30 | 0.64 | มาก | 3 | 4.65 | 0.49 | มากที่สุด | 4 |
|  | รวม | 4.30 | 0.67 | มาก |  | **4.65** | **0.49** | มากที่สุด | |

จากตารางที่ 1 พบว่า สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมาก (µ=4.30) เมื่อพิจารณาเป็นรายด้าน พบว่า ด้านการพัฒนาหลักสูตร มีค่าเฉลี่ยสูงสุด อยู่ในระดับมาก (µ= 4.38) รองลงมาคือ ด้านการจัดการเรียนการสอนมีค่าเฉลี่ยอยู่ในระดับมาก (µ= 4.32) ด้านการพัฒนาและใช้สื่อเทคโนโลยีเพื่อการศึกษามีค่าเฉลี่ยอยู่ในระดับมาก (µ=4.30) ด้านการพัฒนาและส่งเสริมให้มีแหล่งเรียนรู้ มีค่าเฉลี่ยอยู่ในระดับมาก (µ=4.28) ด้านการนิเทศการศึกษา มีค่าเฉลี่ยอยู่ในระดับมาก (µ=4.27) และค่าเฉลี่ยต่ำสุด คือ ด้านการวัดผลและประเมินผล มีค่าเฉลี่ยอยู่ในระดับมาก (µ=4.25)

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมากที่สุด (µ=4.65) เมื่อพิจารณาเป็นรายด้าน พบว่า ด้านการจัดการเรียนการสอนมีค่าเฉลี่ยสูงสุด อยู่ในระดับมากที่สุด (µ= 4.69) รองลงมาคือ ด้านการวัดผลและประเมินผลมีค่าเฉลี่ยอยู่ในระดับมากที่สุด (µ= 4.67) ด้านการพัฒนาและส่งเสริมให้มีแหล่งเรียนรู้มีค่าเฉลี่ยอยู่ในระดับมากที่สุด (µ=4.65) ด้านการพัฒนาและใช้สื่อเทคโนโลยีเพื่อการศึกษามีค่าเฉลี่ยอยู่ในระดับมากที่สุด (µ=4.65) ด้านการนิเทศการศึกษามีค่าเฉลี่ยอยู่ในระดับมากที่สุด (µ=4.62) และค่าเฉลี่ยต่ำสุด คือ ด้านการพัฒนาหลักสูตรมีค่าเฉลี่ยอยู่ในระดับมากที่สุด (µ=4.61)

2. ผลการศึกษาแนวทางการบริหารงานวิชาการ ของโรงเรียนคงโครัดอุทิศ สำนักงานเขตบางบอน กรุงเทพมหานคร จากการสัมภาษณ์ความคิดเห็นของผู้ให้ข้อมูลหลักสามารถสรุปแนวทาง ดังตารางที่ 2

**ตารางที่ 2** ผลการศึกษาแนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร

| **การบริหารงานวิชาการ** | **แนวทางการบริหารงานวิชาการ** |
| --- | --- |
| 1. ด้านการพัฒนาหลักสูตร | 1. จัดประชุมฝ่ายวิชาการและประชุมครูเพื่อชี้แจงการปรับปรุงและพัฒนาหลักสูตร เพื่อให้ครูมีแนวปฏิบัติไปในทิศทางเดียวกัน  2. ส่งเสริมให้ครูเข้ารับการอบรมเพื่อศึกษาเกี่ยวกับแนวทางการทบทวนและพัฒนาหลักสูตรให้เชื่อมโยงกับมาตรฐานการเรียนรู้ ตัวชี้วัด จัดทำสาระการเรียนรู้ท้องถิ่น กรุงเทพมหานคร  3. ร่วมกันวางแผนและร่วมมือปฏิบัติในการจัดทำแผนพัฒนาสถานศึกษาเพื่อใช้ในการดำเนินการจัดทำหลักสูตรสถานศึกษา  4. แต่งตั้งคณะกรรมการทบทวนและบริหารหลักสูตรสถานศึกษา |
| 2. ด้านการจัดการเรียนการสอน | 1. มีการกำหนดนโยบายและแผนการส่งเสริมการจัดระบบการใช้เทคโนโลยี  2. จัดทรัพยากรเพื่อสนับสนุนครูผู้สอน มีการติดตั้ง Smart TV ทุกห้องเรียน ติดตั้งสัญญาณ Wi-fi ทุกจุดอย่างทั่วถึง  3. มีการสำรวจความพร้อมในการใช้เทคโนโลยี จัดทีมงานคอยดูแลช่วยเหลือครูที่ใช้เทคโนโลยีไม่คล่อง  4. ส่งเสริมให้ครูเข้ารับการอบรมเพื่อพัฒนาตนเองนำความรู้ที่ได้รับจากการอบรมมาใช้ในการพัฒนาการจัดกิจกรรมการเรียนการสอนให้เหมาะสม |
| 3. ด้านการพัฒนาและส่งเสริมให้มีแหล่งเรียนรู้ | 1. จัดตั้งคณะกรรมการพัฒนาแหล่งเรียนรู้ต่าง ๆ ภายในโรงเรียน ดำเนินการสำรวจและวิเคราะห์ข้อมูล สนับสนุนการติดตั้ง Wi-fi ทั่วทุกบริเวณในโรงเรียน  2. จัดทำแผนพัฒนาแหล่งเรียนรู้ แต่งตั้งคณะกรรมการพัฒนาแหล่งเรียนรู้และสร้างความเข้าใจกับทุกฝ่ายที่เกี่ยวข้อง  3. กำกับ ติดตาม และประเมินการพัฒนาแหล่งเรียนรู้อย่างต่อเนื่องเพื่อให้การดำเนินงานมีประสิทธิภาพ จัดทำคู่มือการใช้เทคโนโลยีสารสนเทศแก่ครู  4. จัดให้มีทีมงานดูแลและรับผิดชอบเกี่ยวกับระบบเทคโนโลยีสารสนเทศ เพื่อช่วยเหลือครูผู้สอน |
| 4. ด้านนิเทศการศึกษา | 1. ศึกษาสภาพปัจจุบัน ปัญหาและความต้องการเกี่ยวกับแนวทางการนิเทศภายในสถานศึกษาและส่งเสริมกระบวนการนิเทศภายในสถานศึกษาแบบกัลยาณมิตร  2. จัดให้มีการนิเทศภายในสถานศึกษาภาคเรียนละ 1 ครั้ง มีการวางแผนพัฒนาครูในด้านการนิเทศภายในสถานศึกษาอย่างสม่ำเสมอ  3. มีการปรึกษาหารือและสร้างความตระหนักในความสำคัญของการนิเทศ ร่วมกันวางแผนการนิเทศ ดำเนินการนิเทศครอบคลุมด้านการเรียนการสอน  4. มีการพัฒนา ปรับปรุงกระบวนการนิเทศ ตลอดจนมีการสรุปผลการนิเทศภายในสถานศึกษาและนำข้อบกพร่องไปพัฒนาให้ดียิ่งขึ้น |
| 5. ด้านการวัดผลและประเมินผล การเรียน | 1. จัดทำเครื่องมือวัดผลและประเมินผลที่มีประสิทธิภาพ โดยนำโปรแกรมสำเร็จรูปเข้ามาปรับใช้ในการวัดผลและประเมินผล  2. วัดผลและประเมินผลตามสภาพจริง ปรับเปลี่ยนเกณฑ์การวัดผลและประเมินผลให้เหมาะสมกับบริบทของโรงเรียนและสถานการณ์ปัจจุบัน  3. มีการกำกับ ติดตามและประเมินผลการจัดการเรียนการสอนโดยเน้นผู้เรียนเป็นสำคัญ |
| 6. ด้านการพัฒนาและใช้สื่อเทคโนโลยีเพื่อการศึกษา | 1. จัดประชุมชี้แจงเพื่อสร้างความตระหนักรู้เกี่ยวกับการใช้สื่อเทคโนโลยีเพื่อการศึกษา และสำรวจความต้องการในการใช้สื่อ เทคโนโลยี  2. จัดทำแผนการพัฒนาการใช้เทคโนโลยีการจัดการเรียนรู้ของครู ส่งเสริมให้มีการทำงานอย่างเป็นระบบ  3. แต่งตั้งครูผู้รับผิดชอบโครงการผลิตสื่อเทคโนโลยีเพื่อการศึกษา ให้คอยดูแลและให้คำแนะนำแก่เพื่อนครู  4. จัดสรรงบประมาณสนับสนุนการจัดทำสื่อ นวัตกรรม |

**สรุปผลและอภิปรายผล**

**สรุปผล**

จากการวิจัยครั้งนี้ ผลการวิจัยสรุปตามวัตถุประสงค์ของการวิจัยตามลำดับดังนี้

สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมาก โดยด้านการพัฒนาหลักสูตร มีค่าเฉลี่ยสูงสุด อยู่ในระดับมาก รองลงมา คือ ด้านการจัดการเรียนการสอน มีค่าเฉลี่ยอยู่ในระดับมาก และค่าเฉลี่ยต่ำสุด คือ ด้านการวัดผลและประเมินผล มีค่าเฉลี่ยอยู่ในระดับมาก

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมากที่สุด โดยด้านการจัดการเรียนการสอน มีค่าเฉลี่ยสูงสุด อยู่ในระดับมากที่สุด รองลงมาคือ ด้านการวัดผลและประเมินผล มีค่าเฉลี่ยอยู่ในระดับมากที่สุด และค่าเฉลี่ยต่ำสุด คือ ด้านการพัฒนาหลักสูตร มีค่าเฉลี่ยอยู่ในระดับมากที่สุด

โดยมีรายละเอียดของผลการวิจัยในแต่ละด้าน ดังนี้

ด้านการพัฒนาหลักสูตร สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ในด้านการพัฒนาหลักสูตร โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริมการพัฒนาหลักสูตรสถานศึกษาโดยมีการเชื่อมโยงกับมาตรฐานการเรียนรู้ของหลักสูตรให้มีความถูกต้อง เหมาะสม มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมการใช้เทคโนโลยีที่ทันสมัย เพื่อพัฒนาหลักสูตรสถานศึกษาและการจัดการเรียนการสอน ส่วนผู้บริหารสถานศึกษามีการนิเทศ กำกับ ติดตามและประเมินผลการปรับปรุงหลักสูตร มีค่าเฉลี่ยต่ำสุด

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร ในด้านการพัฒนาหลักสูตร โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาส่งเสริมการพัฒนาหลักสูตรสถานศึกษาโดยมีการเชื่อมโยงกับมาตรฐานการเรียนรู้ของหลักสูตรให้มีความถูกต้อง เหมาะสม มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริม สนับสนุนให้ครูจัดเนื้อหาสาระ กิจกรรมการเรียนรู้ ชิ้นงาน/ภาระงาน โดยการใช้สื่อ นวัตกรรม และเทคโนโลยีที่ทันสมัย ส่วนผู้บริหารสถานศึกษาส่งเสริม สนับสนุนให้ครูจัดเนื้อหา สาระ กิจกรรมการเรียนรู้ให้สอดคล้องกับการเปลี่ยนแปลงในยุคปัจจุบัน มีค่าเฉลี่ยต่ำสุด

ด้านการจัดการเรียนการสอน สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริม สนับสนุนให้ครูและบุคลากรทางการศึกษาเข้ารับการอบรมและพัฒนาตนเองเพื่อให้มีความรู้ ความสามารถทางด้านเทคโนโลยี มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้ครูจัดกิจกรรมการเรียนรู้ตามความสนใจของผู้เรียน มีความยืดหยุ่นและตามความถนัดของผู้เรียน ส่วนผู้บริหารสถานศึกษามีการนิเทศ กำกับ ติดตามการจัดการเรียนการสอนของครูสม่ำเสมอ มีค่าเฉลี่ยต่ำสุด

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร ในด้านการจัดการเรียนการสอน โดยรวมอยู่ในระดับมากที่สุดเมื่อพิจารณาเป็นรายข้อ พบว่า ผู้บริหารสถานศึกษาส่งเสริม สนับสนุนให้ครูและบุคลากรทางการศึกษาเข้ารับการอบรมและพัฒนาตนเองเพื่อให้มีความรู้ ความสามารถทางด้านเทคโนโลยี มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้ครูพัฒนากระบวนการเรียนรู้ของผู้เรียนอย่างเต็มศักยภาพ ส่งเสริมการเรียนรู้ตามความถนัดของผู้เรียน ส่วนผู้บริหารสถานศึกษามีการวางแผนและร่วมแลกเปลี่ยนเรียนรู้ในการจัดรูปแบบการเรียนให้สอดคล้องกับการเปลี่ยนแปลงในปัจจุบัน มีค่าเฉลี่ยต่ำสุด

การพัฒนาและส่งเสริมให้มีแหล่งเรียนรู้ สภาพปัจจุบันของการบริหารงานวิชาการ ของโรงเรียนคงโครัดอุทิศ สำนักงานเขตบางบอน กรุงเทพมหานคร ในด้านการพัฒนาและส่งเสริมให้มีแหล่งเรียนรู้ โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาพัฒนาห้องสมุดให้มีบรรยากาศที่เอื้อต่อการศึกษาค้นคว้าหาข้อมูลและการพักผ่อนหย่อนใจ มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้ผู้เรียนเกิดกระบวนการเรียนรู้ทั้งภายในและภายนอกห้องเรียน เช่น ห้องสมุด ห้องคอมพิวเตอร์ การใช้แหล่งเรียนรู้ภายในท้องถิ่น ส่วนผู้บริหารสถานศึกษามีการวางแผนการใช้แหล่งเรียนรู้ภายในสถานศึกษา มีค่าเฉลี่ยต่ำสุด

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร ในด้านการพัฒนาและส่งเสริมให้มีแหล่งเรียนรู้ โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาส่งเสริมสนับสนุนให้มีการติดตั้ง Wi-Fi ในโรงเรียนเพื่ออำนวยความสะดวกในการปฏิบัติงานและในการปฏิบัติงานและการศึกษาค้นคว้าข้อมูล มีค่าเฉลี่ยสูงสุด รองลงมา คือ ผู้บริหารสถานศึกษามีส่งเสริมให้มีศูนย์เทคโนโลยีสารสนเทศหรือ ห้องคอมพิวเตอร์ที่ทันสมัย ผู้เรียนสามารถใช้งานได้สะดวก ปลอดภัย และสืบค้นหาข้อมูลได้ง่าย ส่วนผู้บริหารสถานศึกษามีการจัดตั้งและพัฒนาแหล่งการเรียนรู้ภายในโรงเรียน พัฒนาให้เกิดองค์ความรู้ มีค่าเฉลี่ยต่ำสุด

ด้านการนิเทศการศึกษา สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ในด้านการนิเทศการศึกษา โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริม สนับสนุนให้มีการจัดระบบการนิเทศงานวิชาการ การเรียนการสอนภายในสถานศึกษา มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้มีการใช้สื่อ นวัตกรรมและเทคโนโลยีสารสนเทศในการนิเทศ ติดตามและประเมินผลการใช้สื่อการเรียนการสอนของครู ส่วนผู้บริหารสถานศึกษาให้ความช่วยเหลือ แนะนำ หรือปรับปรุงทางการศึกษาแก่บุคลากรทางการศึกษา มีค่าเฉลี่ยต่ำสุด

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร ในด้านการนิเทศการศึกษา โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาส่งเสริมให้มีการจัดทำสรุปรายงานผลการนิเทศ ผู้นิเทศและผู้รับการนิเทศมีปฏิสัมพันธ์ที่ดีต่อกัน เป็นกัลยาณมิตรที่ดีต่อกัน มีค่าเฉลี่ยสูงสุด รองลงมา คือ ผู้บริหารสถานศึกษามีการประเมินผลการจัดระบบและการนิเทศการศึกษา ส่วนผู้บริหารสถานศึกษาร่วมแลกเปลี่ยนประสบการณ์ เพื่อร่วมกันพัฒนาผู้เรียนให้มีคุณภาพ มีค่าเฉลี่ยต่ำสุด

ด้านการวัดผลและประเมินผล สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ในด้านการวัดผลและประเมินผล โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษามีการปรับปรุงเครื่องมือและพัฒนาระบบวัดผล ประเมินผลอย่างมีประสิทธิภาพ มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้มีการรายงานผลการเรียนและพฤติกรรมของผู้เรียนที่ควรแก้ไขให้ผู้ปกครองทราบ ส่วนผู้บริหารสถานศึกษาเห็นความสำคัญของผลการสะท้อนกลับ (Feedback) เพื่อใช้เป็นแนวทางในการพัฒนาผู้เรียน มีค่าเฉลี่ยต่ำสุด

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร ในด้านการวัดผลและประเมินผล โดยรวมอยู่ในระดับมากที่สุดเมื่อพิจารณาเป็นรายข้อ พบว่า ผู้บริหารสถานศึกษาส่งเสริมให้มีการจัดทำเครื่องมือการวัดผลและประเมินผลที่ครอบคลุมเนื้อหาทุกกลุ่มสาระการเรียนรู้ มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมให้มีการใช้เทคโนโลยี โปรแกรมสำเร็จรูปที่มีคุณภาพมาใช้ในการตัดสินผลการเรียน ส่วนผู้บริหารสถานศึกษาเห็นความสำคัญของผลการสะท้อนกลับ (Feedback) เพื่อใช้เป็นแนวทางในการพัฒนาผู้เรียน มีค่าเฉลี่ยต่ำสุด

ด้านการพัฒนาและใช้สื่อเทคโนโลยีเพื่อการศึกษา สภาพปัจจุบันของการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ในด้านการพัฒนาและใช้สื่อเทคโนโลยีเพื่อการศึกษา โดยรวมอยู่ในระดับมาก เมื่อพิจารณาเป็นรายข้อ พบว่า ผู้บริหารสถานศึกษาส่งเสริม สนับสนุน พัฒนาครูเพื่อผลิตสื่อนวัตกรรมการเรียนการสอน มีค่าเฉลี่ยสูงสุด รองลงมา คือ ผู้บริหารสถานศึกษาสำรวจความต้องการในการใช้สื่อนวัตกรรม การจัดหาอุปกรณ์ เครื่องมือและอินเทอร์เน็ตให้พร้อมใช้งานอยู่เสมอ ส่วนผู้บริหารสถานศึกษาประสานความร่วมมือในการผลิต จัดหา พัฒนา และแลกเปลี่ยนการใช้สื่อนวัตกรรมและเทคโนโลยีทางการศึกษาที่ทันสมัยมีค่าเฉลี่ยต่ำสุด

สภาพที่พึงประสงค์ของการบริหารงานวิชาการของโรงเรียนคงโครัดอุทิศ สำนักงานเขต บางบอน กรุงเทพมหานคร ในด้านการพัฒนาและใช้สื่อเทคโนโลยีเพื่อการศึกษา โดยรวมอยู่ในระดับมากที่สุด เมื่อพิจารณาเป็นรายข้อ พบว่า ผู้บริหารสถานศึกษาสำรวจความต้องการในการใช้สื่อนวัตกรรม การจัดหาอุปกรณ์ เครื่องมือและอินเทอร์เน็ตให้พร้อมใช้งานอยู่เสมอ มีค่าเฉลี่ยสูงสุด รองลงมา คือ ผู้บริหารสถานศึกษาส่งเสริมสนับสนุน การจัดหาสื่อที่ทันสมัย ส่วนผู้บริหารสถานศึกษาประสานความร่วมมือในการผลิต จัดหา พัฒนา และแลกเปลี่ยนการใช้สื่อนวัตกรรมและเทคโนโลยีทางการศึกษาที่ทันสมัย มีค่าเฉลี่ยต่ำสุด

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร

ด้านการพัฒนาหลักสูตร

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ด้านการพัฒนาหลักสูตร ประกอบด้วย 4 แนวทาง 1) จัดประชุมฝ่ายวิชาการและประชุมครูเพื่อชี้แจงการปรับปรุงและพัฒนาหลักสูตร เพื่อให้ครูมีแนวปฏิบัติไปในทิศทางเดียวกัน 2) ส่งเสริมให้ครูเข้ารับการอบรมเพื่อศึกษาเกี่ยวกับแนวทางการทบทวนและพัฒนาหลักสูตรให้เชื่อมโยงกับมาตรฐานการเรียนรู้ ตัวชี้วัด จัดทำสาระการเรียนรู้ท้องถิ่น กรุงเทพมหานคร 3) ร่วมกันวางแผนและร่วมมือปฏิบัติในการจัดทำแผนพัฒนาสถานศึกษาเพื่อใช้ในการดำเนินการจัดทำหลักสูตรสถานศึกษา 4) แต่งตั้งคณะกรรมการทบทวนและบริหารหลักสูตรสถานศึกษา

ด้านการจัดการเรียนการสอน

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ด้านการจัดการเรียนการสอน ประกอบด้วย 4 แนวทาง 1) มีการกำหนดนโยบายและแผนการส่งเสริมการจัดระบบการใช้เทคโนโลยี 2) จัดทรัพยากรเพื่อสนับสนุนครูผู้สอน มีการติดตั้ง Smart TV ทุกห้องเรียน ติดตั้งสัญญาณ Wi-fi ทุกจุดอย่างทั่วถึง 3) มีการสำรวจความพร้อมในการใช้เทคโนโลยี จัดทีมงานคอยดูแลช่วยเหลือครูที่ใช้เทคโนโลยีไม่คล่อง 4) ส่งเสริมให้ครูเข้ารับการอบรมเพื่อพัฒนาตนเองนำความรู้ที่ได้รับจากการอบรมมาใช้ในการพัฒนาการจัดกิจกรรมการเรียนการสอนให้เหมาะสม

ด้านการพัฒนาและส่งเสริมให้มีแหล่งเรียนรู้

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ด้านการพัฒนาและส่งเสริมให้มีแหล่งเรียนรู้ ประกอบด้วย 4 แนวทาง 1) จัดตั้งคณะกรรมการพัฒนาแหล่งเรียนรู้ต่าง ๆ ภายในโรงเรียน ดำเนินการสำรวจและวิเคราะห์ข้อมูล สนับสนุนการติดตั้ง Wi-fi ทั่วทุกบริเวณในโรงเรียน 2) จัดทำแผนพัฒนาแหล่งเรียนรู้ แต่งตั้งคณะกรรมการพัฒนาแหล่งเรียนรู้และสร้างความเข้าใจกับทุกฝ่ายที่เกี่ยวข้อง 3) กำกับ ติดตาม และประเมินการพัฒนาแหล่งเรียนรู้อย่างต่อเนื่องเพื่อให้การดำเนินงานมีประสิทธิภาพ จัดทำคู่มือการใช้เทคโนโลยีสารสนเทศแก่ครู 4) จัดให้มีทีมงานดูแลและรับผิดชอบเกี่ยวกับระบบเทคโนโลยีสารสนเทศ เพื่อช่วยเหลือครูผู้สอน

ด้านการนิเทศการศึกษา

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ด้านการนิเทศการศึกษา ประกอบด้วย 4 แนวทาง 1) ศึกษาสภาพปัจจุบัน ปัญหาและความต้องการเกี่ยวกับแนวทางการนิเทศภายในสถานศึกษาและส่งเสริมกระบวนการนิเทศภายในสถานศึกษาแบบกัลยาณมิตร 2) จัดให้มีการนิเทศภายในสถานศึกษาภาคเรียนละ 1 ครั้ง มีการวางแผนพัฒนาครูในด้านการนิเทศภายในสถานศึกษาอย่างสม่ำเสมอ 3) มีการปรึกษาหารือและสร้างความตระหนักในความสำคัญของการนิเทศ ร่วมกันวางแผนการนิเทศ ดำเนินการนิเทศครอบคลุมด้านการเรียนการสอน 4) มีการพัฒนา ปรับปรุงกระบวนการนิเทศ ตลอดจนมีการสรุปผลการนิเทศภายในสถานศึกษาและนำข้อบกพร่องไปพัฒนาให้ดียิ่งขึ้น

ด้านการวัดผลและประเมินผลการเรียน

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ด้านการวัดผลและประเมินผลการเรียน ประกอบด้วย 3 แนวทาง 1) จัดทำเครื่องมือวัดผลและประเมินผลที่มีประสิทธิภาพ โดยนำโปรแกรมสำเร็จรูปเข้ามาปรับใช้ในการวัดผลและประเมินผล 2) วัดผลและประเมินผลตามสภาพจริง ปรับเปลี่ยนเกณฑ์การวัดผลและประเมินผลให้เหมาะสมกับบริบทของโรงเรียนและสถานการณ์ปัจจุบัน 3) มีการกำกับ ติดตามและประเมินผลการจัดการเรียนการสอนโดยเน้นผู้เรียนเป็นสำคัญ

ด้านการพัฒนาและใช้สื่อเทคโนโลยีเพื่อการศึกษา

แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร ด้านการพัฒนาและใช้สื่อเทคโนโลยีเพื่อการศึกษา ประกอบด้วย 4 แนวทาง1) จัดประชุมชี้แจงเพื่อสร้างความตระหนักรู้เกี่ยวกับการใช้สื่อเทคโนโลยีเพื่อการศึกษา และสำรวจความต้องการในการใช้สื่อ เทคโนโลยี 2) จัดทำแผนการพัฒนาการใช้เทคโนโลยีการจัดการเรียนรู้ของครู ส่งเสริมให้มีการทำงานอย่างเป็นระบบ 3) แต่งตั้งครูผู้รับผิดชอบโครงการผลิตสื่อเทคโนโลยีเพื่อการศึกษา ให้คอยดูแลและให้คำแนะนำแก่เพื่อนครู 4) จัดสรรงบประมาณสนับสนุนการจัดทำสื่อ นวัตกรรม

**อภิปรายผล**

จากผลการวิจัยสภาพปัจจุบันการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมาก เมื่อพิจารณาเป็นรายด้าน พบว่า ด้านการพัฒนาหลักสูตร มีค่าเฉลี่ยสูงสุด อยู่ในระดับมาก ทั้งนี้ อาจเป็นเพราะผู้บริหารสถานศึกษาส่งเสริมการพัฒนาหลักสูตรสถานศึกษาโดยมีการเชื่อมโยงกับมาตรฐานการเรียนรู้ของหลักสูตรให้มีความถูกต้อง เหมาะสมและส่งเสริมการใช้เทคโนโลยีที่ทันสมัย เพื่อพัฒนาหลักสูตรสถานศึกษาและการจัดการเรียนการสอน ซึ่งสอดคล้องกับแนวคิดของสำนักวิชาการและมาตรฐานการศึกษา (2553, น.6) ได้กล่าวว่า การนำมาตรฐานการเรียนรู้ไปสู่หลักสูตรสถานศึกษาและการเรียนการสอนในชั้นเรียนเป็นเรื่องที่สำคัญที่สุด เพราะเป็นขั้นตอนของการนำสิ่งที่คาดหวังในระดับชาติไปก่อให้เกิดผลในการพัฒนาผู้เรียน ดังนั้นการจัดทำหลักสูตรการเรียนการสอนให้เชื่อมโยงกับมาตรฐานทุกองค์ประกอบของหลักสูตรไม่ว่าจะเป็นเนื้อหาสาระที่สอน กิจกรรมการเรียนรู้ ชิ้นงาน/ภาระงานที่ผู้เรียนต้องปฏิบัติ เกณฑ์การวัดและประเมินผล สื่อการเรียนรู้ ต้องเชื่อมโยงสะท้อนสิ่งที่ต้องการพัฒนาผู้เรียนที่ระบุไว้ในมาตรฐานการเรียนรู้ในการออกแบบหลักสูตรและการจัดการเรียนการสอนที่มีคุณภาพ สอดคล้องกับงานวิจัยของพรชนก บุพศิริ และคณะ (2565) ได้ศึกษาวิจัยเรื่อง สภาพความต้องการจำเป็นและแนวทางพัฒนาการบริหารงานวิชาการของสถานศึกษายุคดิจิทัล สังกัดสำนักงานเขตพื้นที่การศึกษาประถมศึกษานครพนม เขต 2 ผลการวิจัย พบว่า สภาพปัจจุบันโดยรวมอยู่ในระดับมาก และสภาพที่พึงประสงค์ของการพัฒนาการบริหารงานวิชาการของสถานศึกษายุคดิจิทัล โดยรวมอยู่ในระดับที่มากที่สุด และสอดคล้องกับงานวิจัยของวีรภัทร ภักดีพงษ์และคณะ (2565) ได้ศึกษาวิจัยเรื่อง แนวทางการบริหารงานวิชาการในสถานศึกษายุคดิจิทัล ตามหลักสัปปุริสธรรม 7 ของโรงเรียนในสังกัดสํานักงานเขตพื้นที่การศึกษามัธยมศึกษากําแพงเพชร ผลการวิจัย พบว่า สภาพการบริหารงานวิชาการในสถานศึกษายุคดิจิทัลโดยภาพรวมมีการปฏิบัติอยู่ในระดับมาก เมื่อพิจารณารายด้านพบว่าทุกด้านมีค่าเฉลี่ยอยู่ในระดับมาก

เมื่อพิจารณาสภาพที่พึงประสงค์การบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร โดยรวมทั้ง 6 ด้าน มีค่าเฉลี่ยอยู่ในระดับมากที่สุด เมื่อพิจารณาเป็นรายด้าน พบว่า ด้านการจัดการเรียนการสอน มีค่าเฉลี่ยสูงสุด อยู่ในระดับมากที่สุด ทั้งนี้อาจเป็นเพราะผู้บริหารสถานศึกษาส่งเสริม สนับสนุนให้ครูและบุคลากรทางการศึกษาเข้ารับการอบรมและพัฒนาตนเองเพื่อให้มีความรู้ ความสามารถทางด้านเทคโนโลยี และส่งเสริมให้ครูพัฒนากระบวนการเรียนรู้ของผู้เรียนอย่างเต็มศักยภาพ ส่งเสริมการเรียนรู้ตามความถนัดของผู้เรียน ซึ่งสอดคล้องกับแนวคิดของสำนักวิชาการและมาตรฐานการศึกษา (2553, น.2) กล่าวว่า การจัดการเรียนรู้เป็นกระบวนการที่สำคัญในการนำหลักสูตรสู่การปฏิบัติ โดยยึดหลักว่า ผู้เรียนมีความสำคัญที่สุด เชื่อว่าทุกคนมีความสามารถเรียนรู้และพัฒนาตนเองได้ยึดประโยชน์ที่เกิดกับผู้เรียน กระบวนการจัดการเรียนรู้ต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ คำนึงถึงความแตกต่างระหว่างบุคคลและพัฒนาการทางสมอง เน้นให้ความสำคัญทั้งความรู้และคุณธรรม ครูผู้สอนต้องคัดสรรกระบวนการเรียนรู้ ออกแบบการเรียนรู้ให้สอดคล้องกับศักยภาพและบริบทของผู้เรียน กำหนดบทบาทของผู้สอนและผู้เรียน ใช้สื่อการเรียนรู้ที่หลากหลายและออกแบบการวัดและประเมินผลเพื่อพัฒนาผู้เรียนให้มีคุณภาพตามมาตรฐานการเรียนรู้ทั้ง 8 กลุ่มสาระการเรียนรู้ และนำไปสู่การพัฒนาสมรรถนะสำคัญของผู้เรียน สอดคล้องกับงานวิจัยของพระอนันต์ ธมฺมวิริโย (นามทอง) และคณะ (2564) ได้ศึกษาวิจัยเรื่อง การบริหารงานวิชาการในยุคดิจิทัลของผู้บริหารสถานศึกษา สังกัดสํานักงานเขตพื้นที่การศึกษาประถมศึกษาขอนแก่น เขต 1 ผลการวิจัยพบว่า โดยรวมมีการปฏิบัติอยู่ในระดับมากทุกด้าน และสอดคล้องกับงานวิจัยของนัฎจรีภรณ์ ไขรัศมี และสุทธิพงศ์ หกสุวรรณ (2566) ได้ศึกษาวิจัยเรื่อง การพัฒนาแนวทางการบริหารงานวิชาการของสถานศึกษาในยุคดิจิทัล สังกัดสำนักงานเขตพื้นที่การศึกษาประถมศึกษากาฬสินธุ์ เขต 2 ผลการวิจัยพบว่า สภาพที่พึงประสงค์ของการบริหารงานวิชาการของสถานศึกษาในยุคดิจิทัลสังกัดสำนักงานเขตพื้นที่การศึกษาประถมศึกษากาฬสินธุ์ เขต 2 โดยรวมอยู่ในระดับมากที่สุด

แนวทางการบริหารงานวิชาการ ของโรงเรียนคงโครัดอุทิศ สำนักงานเขตบางบอน กรุงเทพมหานคร

**ด้านการพัฒนาหลักสูตร ประกอบด้วย 4 แนวทาง 1) จัดประชุมฝ่ายวิชาการและประชุมครูเพื่อชี้แจงการปรับปรุงและพัฒนาหลักสูตร เพื่อให้ครูมีแนวปฏิบัติไปในทิศทางเดียวกัน 2) ส่งเสริมให้ครูเข้ารับการอบรมเพื่อศึกษาเกี่ยวกับแนวทางการทบทวนและพัฒนาหลักสูตรให้เชื่อมโยงกับมาตรฐานการเรียนรู้ ตัวชี้วัด จัดทำสาระการเรียนรู้ท้องถิ่น กรุงเทพมหานคร 3) ร่วมกันวางแผนและร่วมมือปฏิบัติในการจัดทำแผนพัฒนาสถานศึกษาเพื่อใช้ในการดำเนินการจัดทำหลักสูตรสถานศึกษา 4) แต่งตั้งคณะกรรมการทบทวนและบริหารหลักสูตรสถานศึกษา**

**ด้านการจัดการเรียนการสอน ประกอบด้วย 4 แนวทาง 1) มีการกำหนดนโยบายและแผนการส่งเสริมการจัดระบบการใช้เทคโนโลยี 2) จัดทรัพยากรเพื่อสนับสนุนครูผู้สอน มีการติดตั้ง** Smart TV **ทุกห้องเรียน ติดตั้งสัญญาณ** Wi-fi **ทุกจุดอย่างทั่วถึง** 3) **มีการสำรวจความพร้อมในการใช้เทคโนโลยี จัดทีมงานคอยดูแลช่วยเหลือครูที่ใช้เทคโนโลยีไม่คล่อง** 4) **ส่งเสริมให้ครูเข้ารับการอบรมเพื่อพัฒนาตนเองนำความรู้ที่ได้รับจากการอบรมมาใช้ในการพัฒนาการจัดกิจกรรมการเรียนการสอนให้เหมาะสม**

**ด้านการพัฒนาและส่งเสริมให้มีแหล่งเรียนรู้ ประกอบด้วย 4 แนวทาง 1) จัดตั้งคณะกรรมการพัฒนาแหล่งเรียนรู้ต่าง ๆ ภายในโรงเรียน ดำเนินการสำรวจและวิเคราะห์ข้อมูล สนับสนุนการติดตั้ง** Wi-fi **ทั่วทุกบริเวณในโรงเรียน 2) จัดทำแผนพัฒนาแหล่งเรียนรู้ แต่งตั้งคณะกรรมการพัฒนาแหล่งเรียนรู้และสร้างความเข้าใจกับทุกฝ่ายที่เกี่ยวข้อง 3) กำกับ ติดตาม และประเมินการพัฒนาแหล่งเรียนรู้อย่างต่อเนื่องเพื่อให้การดำเนินงานมีประสิทธิภาพ จัดทำคู่มือการใช้เทคโนโลยีสารสนเทศแก่ครู** 4) **จัดให้มีทีมงานดูแลและรับผิดชอบเกี่ยวกับระบบเทคโนโลยีสารสนเทศ เพื่อช่วยเหลือครูผู้สอน**

**ด้านการนิเทศการศึกษา ประกอบด้วย 4 แนวทาง 1) ศึกษาสภาพปัจจุบัน ปัญหาและความต้องการเกี่ยวกับแนวทางการนิเทศภายในสถานศึกษาและส่งเสริมกระบวนการนิเทศภายในสถานศึกษาแบบกัลยาณมิตร 2) จัดให้มีการนิเทศภายในสถานศึกษาภาคเรียนละ 1 ครั้ง มีการวางแผนพัฒนาครูในด้านการนิเทศภายในสถานศึกษาอย่างสม่ำเสมอ 3) มีการปรึกษาหารือและสร้างความตระหนักในความสำคัญของการนิเทศ ร่วมกันวางแผนการนิเทศ ดำเนินการนิเทศครอบคลุมด้านการเรียนการสอน 4) มีการพัฒนา ปรับปรุงกระบวนการนิเทศ ตลอดจนมีการสรุปผลการนิเทศภายในสถานศึกษาและนำข้อบกพร่องไปพัฒนาให้ดียิ่งขึ้น**

**ด้านการวัดผลและประเมินผลการเรียน ประกอบด้วย** 3 **แนวทาง** 1) **จัดทำเครื่องมือวัดผลและประเมินผลที่มีประสิทธิภาพ โดยนำโปรแกรมสำเร็จรูปเข้ามาปรับใช้ในการวัดผลและประเมินผล** 2) **วัดผลและประเมินผลตามสภาพจริง ปรับเปลี่ยนเกณฑ์การวัดผลและประเมินผลให้เหมาะสมกับบริบทของโรงเรียนและสถานการณ์ปัจจุบัน** 3) **มีการกำกับ ติดตามและประเมินผลการจัดการเรียนการสอนโดยเน้นผู้เรียนเป็นสำคัญ**

**ด้านการพัฒนาและใช้สื่อเทคโนโลยีเพื่อการศึกษา ประกอบด้วย** 4 **แนวทาง** 1) **จัดประชุมชี้แจงเพื่อสร้างความตระหนักรู้เกี่ยวกับการใช้สื่อเทคโนโลยีเพื่อการศึกษา และสำรวจความต้องการในการใช้สื่อ เทคโนโลยี** 2) **จัดทำแผนการพัฒนาการใช้เทคโนโลยีการจัดการเรียนรู้ของครู ส่งเสริมให้มีการทำงานอย่างเป็นระบบ** 3) **แต่งตั้งครูผู้รับผิดชอบโครงการผลิตสื่อเทคโนโลยีเพื่อการศึกษา ให้คอยดูแลและให้คำแนะนำแก่เพื่อนครู** 4) **จัดสรรงบประมาณสนับสนุนการจัดทำสื่อ นวัตกรรม**

**ข้อเสนอแนะ**

จากผลการวิจัยพบว่า แนวทางการบริหารงานวิชาการของโรงเรียนคงโครัดอุทิศ สำนักงานเขตบางบอน กรุงเทพมหานคร มีข้อเสนอแนะดังนี้

**ข้อเสนอแนะเพื่อการปฏิบัติ**

1. ด้านการพัฒนาหลักสูตร ผู้บริหารสถานศึกษาควรจะมีการนิเทศ กำกับ ติดตาม ประเมินผลการปรับปรุงหลักสูตรเพื่อเป็นการศึกษาแนวทางในการจัดการศึกษาและเป็นตัวกำหนดทิศทางในการจัดการเรียนการสอน จัดประชุมฝ่ายวิชาการและประชุมครูเพื่อชี้แจงการปรับปรุงและพัฒนาหลักสูตร เพื่อให้ครูมีแนวปฏิบัติไปในทิศทางเดียวกัน ส่งเสริมให้ครูเข้ารับการอบรมเพื่อศึกษาเกี่ยวกับแนวทางการทบทวนและพัฒนาหลักสูตรให้เชื่อมโยงกับมาตรฐานการเรียนรู้ ตัวชี้วัด จัดทำสาระการเรียนรู้ท้องถิ่น กรุงเทพมหานคร ร่วมกันวางแผนและร่วมมือปฏิบัติในการจัดทำแผนพัฒนาสถานศึกษาเพื่อใช้ในการดำเนินการจัดทำหลักสูตรสถานศึกษาและแต่งตั้งคณะกรรมการทบทวนและบริหารหลักสูตรสถานศึกษา

2. ด้านการจัดการเรียนการสอน ผู้บริหารสถานศึกษาควรจะมีการนิเทศ กำกับ ติดตามการจัดการเรียนการสอนของครูสม่ำเสมอ คอยอำนวยความสะดวกในด้านการจัดการเรียนการสอน และควรส่งเสริม สนับสนุนให้ครูและบุคลากรทางการศึกษาเข้ารับการอบรมและพัฒนาตนเองเพื่อให้มีความรู้ ความสามารถทางด้านเทคโนโลยีเพื่อนำมาปรับใช้ในการจัดกิจกรรมการเรียนการสอนให้เหมาะสมกับยุคปัจจุบัน ติดตั้ง Smart TV ทุกห้องเรียน ติดตั้งสัญญาณ Wi-fi ทุกจุดอย่างทั่วถึง

3. ด้านการพัฒนาและส่งเสริมให้มีแหล่งเรียนรู้ ผู้บริหารสถานศึกษาควรจะมีการวางแผนการใช้แหล่งเรียนรู้ภายในสถานศึกษา เพื่อเป็นแนวทางในการใช้แหล่งเรียนรู้ที่หลากหลายทั้งภายในและภายนอกสถานศึกษาเพื่อให้ผู้เรียนเกิดการเรียนรู้ ศึกษาหาความรู้จากแหล่งเรียนรู้ที่มีอยู่ให้เกิดประโยชน์สูงสุด จัดตั้งคณะกรรมการพัฒนาแหล่งเรียนรู้ต่าง ๆ ภายในโรงเรียน จัดทำแผนพัฒนาแหล่งเรียนรู้ และแต่งตั้งคณะกรรมการพัฒนาแหล่งเรียนรู้และสร้างความเข้าใจกับทุกฝ่ายที่เกี่ยวข้อง กำกับ ติดตามและประเมินการพัฒนาแหล่งเรียนรู้อย่างต่อเนื่อง

4. ด้านการนิเทศการศึกษา ผู้บริหารสถานศึกษาควรจะให้ความช่วยเหลือ แนะนำ หรือปรับปรุงทางการศึกษาแก่บุคลากรทางการศึกษา เพื่อให้ครูเกิดการพัฒนาตนเองและพัฒนาวิชาชีพให้ดียิ่งขึ้น ศึกษาสภาพปัจจุบัน ปัญหาและความต้องการเกี่ยวกับแนวทางการนิเทศภายในสถานศึกษาและส่งเสริมกระบวนการนิเทศภายในสถานศึกษาแบบกัลยาณมิตร จัดให้มีการนิเทศภายในสถานศึกษาภาคเรียนละ 1 ครั้ง ร่วมกันวางแผนการนิเทศ ดำเนินการนิเทศให้ครอบคลุมในด้านการเรียนการสอนและมีการพัฒนา ปรับปรุงกระบวนการนิเทศ ตลอดจนมีการสรุปผลการนิเทศภายในสถานศึกษาและนำข้อบกพร่องไปพัฒนาให้ดียิ่งขึ้น

5. ด้านการวัดผลและประเมินผล ผู้บริหารสถานศึกษาควรจะเห็นความสำคัญของผลการสะท้อนกลับ (Feedback) เพื่อใช้เป็นแนวทางในการพัฒนาผู้เรียนให้ตรงจุด วัดและประเมินผลตามสภาพจริงมีความยืดหยุ่นและเหมาะสมกับบริบทของสถานศึกษา และส่งเสริมให้มีการจัดทำเครื่องมือการวัดผลและประเมินผลที่ครอบคลุมเนื้อหาทุกกลุ่มสาระการเรียนรู้ โดยจัดทำเครื่องมือวัดผลและประเมินผลที่มีประสิทธิภาพ นอกจากนั้นนำโปรแกรมสำเร็จรูปเข้ามาปรับใช้ในการวัดผลและประเมินผล วัดผลและประเมินผลตามสภาพจริง ปรับเปลี่ยนเกณฑ์การวัดผลและประเมินผลให้เหมาะสมกับบริบทของโรงเรียนและสถานการณ์ปัจจุบัน และมีการกำกับ ติดตาม ประเมินผลการจัดการเรียนการสอนโดยเน้นผู้เรียนเป็นสำคัญ

6. ด้านการพัฒนาและใช้สื่อเทคโนโลยีเพื่อการศึกษา ผู้บริหารสถานศึกษาควรจะประสานความร่วมมือในการผลิต จัดหา พัฒนา และแลกเปลี่ยนการใช้สื่อนวัตกรรมและเทคโนโลยีทางการศึกษาที่ทันสมัย เพื่อเป็นการส่งเสริมให้ครูใช้สื่อ นวัตกรรมในการจัดการเรียนการสอนที่หลากหลาย จัดหาอุปกรณ์ เครื่องมือและอินเทอร์เน็ตให้พร้อมใช้งานอยู่เสมอ จัดประชุมชี้แจงเพื่อสร้างความตระหนักรู้เกี่ยวกับการใช้สื่อเทคโนโลยีเพื่อการศึกษา และสำรวจความต้องการในการใช้สื่อ เทคโนโลยี จัดทำแผนการพัฒนาการใช้เทคโนโลยีการจัดการเรียนรู้ของครู ส่งเสริมให้มีการทำงานอย่างเป็นระบบ และจัดสรรงบประมาณสนับสนุนการจัดทำสื่อ นวัตกรรมให้เพียงพอ

**ข้อเสนอแนะสำหรับการวิจัยครั้งต่อไป**

1. ควรมีการศึกษาแนวทางการบริหารงานวิชาการของโรงเรียนในสังกัดสำนักงานเขตบางบอน กรุงเทพมหานคร

2. ควรมีการศึกษาปัจจัยที่เกี่ยวข้องกับแนวทางการบริหารงานวิชาการของโรงเรียนในสังกัดสำนักงานเขตบางบอน กรุงเทพมหานคร

**เอกสารอ้างอิง**

กระทรวงศึกษาธิการ. (2545). *พระราชบัญญัติการศึกษาแหงชาติ พุทธศักราช 2542 และ แกไขเพิ่มเติม (ฉบับที่ 2) พุทธศักราช 2545*. สํานักงานปลัดกระทรวงศึกษาธิการ.

กระทรวงศึกษาธิการ. (2553). *พระราชบัญญัติการศึกษาแหงชาติ (ฉบับที่ 3) พุทธศักราช 2553*. สํานักงานปลัดกระทรวงศึกษาธิการ.

นัฎจรีภรณ์ ไขรัศมี. (2566). *การพัฒนาแนวทางการบริหารงานวิชาการของสถานศึกษาในยุคดิจิทัล สังกัดสำนักงานเขตพื้นที่การศึกษาประถมศึกษากาฬสินธุ์ เขต 2*. วารสารการบริหารการศึกษา มมร.วิทยาเขตร้อยเอ็ด ปีที่ 3 ฉบับที่ 3 (กันยายน-ธันวาคม 2566). หน้า51-63

พรชนก บุพศิริ และคณะ. (2565). *สภาพความต้องการจำเป็นและแนวทางพัฒนาการบริหารงานวิชาการของสถานศึกษายุคดิจิทัล สังกัดสำนักงานเขตพื้นที่การศึกษาประถมศึกษานครพนม เขต 2*. Journal of MCU Ubon Review,Vol.7 No.3 (September-December 2022. หน้า 241-254.

พระอนันต์ ธมฺมวิริโย (นามทอง) และคณะ. (2564). *การบริหารงานวิชาการในยุคดิจิทัลของผู้บริหารสถานศึกษา สังกัดสํานักงานเขตพื้นที่การศึกษาประถมศึกษาขอนแก่น เขต 1*. Journal of Modern Learning Development, 6(1), หน้า 264-276.

วีรภัทร ภักดีพงษ์. (2565). *แนวทางการบริหารงานวิชาการในสถานศึกษายุคดิจิทัล ตามหลักสัปปุริสธรรม 7 ของโรงเรียนในสังกัดสำนักงานเขตพื้นที่การศึกษามัธยมศึกษากำแพงเพชร*. วารสารวิจยวิชาการ ปีที่ 5 ฉบับที่ 4 (กรกฎาคม-สิงหาคม 2565). หน้า 241-254

สำนักวิชาการและมาตรฐานการศึกษา. (2553). *แนวทางการบริหารจัดการหลักสูตร ตามหลักสูตรแกนกลาง*

*การศึกษาขึ้นพื้นฐาน พุทธศักราช 2551*. กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย.